**Dokumentumminták és sablonok, szempontsorok**

Tartalom

[1. Az intézmény bemutatása 2](#_Toc173237381)

[2. Csoportprofil 2](#_Toc173237382)

[3. Egy kisgyermek fejlődési folyamata – a fejlődés támogatásának bemutatása 4](#_Toc173237383)

[4. Családlátogatás módszertana 5](#_Toc173237384)

[5. A játék tervezésének módszertana 6](#_Toc173237385)

[6. Az Alapprogram szerepe, hatása a bölcsődei nevelőmunkára – sablon 7](#_Toc173237386)

[1. Családi program a bölcsődében 10](#_Toc173237387)

[2. Szülőcsoportos beszélgetés szerepe és jelentősége a pedagógiai munkában 10](#_Toc173237388)

[3. Esetleírás 11](#_Toc173237389)

[4. Gyermekcsoport éves kisgyermeknevelői terve 11](#_Toc173237390)

[5. Spontán érés támogatásának lehetőségei a gyermekcsoportban 15](#_Toc173237391)

[6. Digitális eszközhasználat lehetőségei a bölcsődében – sablon 15](#_Toc173237392)

[7. Környezeti nevelés a bölcsődében – sablon 17](#_Toc173237393)

[8. Saját készítésű játékeszköz a gyermekcsoportban 18](#_Toc173237394)

# Az intézmény bemutatása

Az Útmutató tartalmazza az egyéb kötelezően feltöltendő dokumentumok körét, így az eredetiségnyilatkozatra, a pedagógust foglalkoztató intézmény intézményi környezetének rövid bemutatására, a szakmai életút értékelésére vonatkozó információkat. Az intézményi környezet a szakmai munka meghatározó tényezője, ezért az alábbiakban néhány tartalmi elemre hívjuk fel a figyelmet.

A dokumentum célja, hogy tartalmán keresztül a minősítő bizottság tagjai megismerkedjenek a pedagógus munkáját befolyásoló tényezőkkel, feltételrendszerrel, ezért az alapadatokon kívül célszerű a következő szempontokat is megjeleníteni, közülük természetesen csak azokat, amelyek a pedagógust foglalkoztató intézményre jellemzőek.

*Ajánlott szempontok a dokumentum elkészítéséhez*

Javasolt tartalmi elemek:

* intézmény neve, címe, férőhelyszáma, gyermekcsoportok száma,
* szakemberek létszáma, végzettsége, kisgyermekellátást segítő munkatársak létszáma, feladatköre, a közösség szakmai és emberi motivációja,
* az intézmény elhelyezkedése, megközelíthetősége, tárgyi feltételrendszere, épület elhelyezkedése, megközelíthetősége, helyiségek kapcsolódása, felszereltsége, berendezése, rendelkezésre álló eszközök, játszóudvar jellemzői, felszereltsége,
* az ellátandó célcsoporthoz tartozó családok jellemző körülményei, életmódja, szemlélete (például hátrányos helyzetű családok, sajátos nevelési igényű gyermeket nevelő családok stb.),
* az intézmény szakmai programjának sajátosságai, kiemelt célkitűzései,
* az intézmény kapcsolatrendszere, a belső, és a külső együttműködés formái.

# 2. Csoportprofil

A dokumentumban a pedagógus saját gyermekcsoportjának jellemzőit kell bemutatni.

*Ajánlott szempontok a dokumentum elkészítéséhez*

**Intézmény neve, címe:**

**A gyermekcsoport elnevezése:**

**A kisgyermeknevelő neve:**

**A pedagógiai munka személyi feltételeinek bemutatása:**

* napi tevékenység során a közvetlen munkatársakkal való együttműködés formái, azok minősége,
* a társ-kisgyermeknevelő és a bölcsődei dajka szakmai- és munkatapasztalatának bemutatása,
* a csoport nevelői légköre.

**Csoportszervezési forma:**

* homogén, vegyes életkorú, teljes integráció, speciális csoport

**A csoport jellemzői:**

* a csoport életkori összetétele,
* a beszoktatás és a családlátogatás jellemzői,
* eltérő fejlődésmenetű, tartós beteg gyermek a csoportban,
* hátrányos helyzetű gyermek a csoportban.

**A csoport tárgyi felszereltségének jellemzői:**

* a tárgyi környezet kialakításánál figyelembe vett szakmai/pedagógiai szempontok,
* a rendelkezésre álló berendezési tárgyak elrendezésének, az eszköz és játékkészlet mennyiségének, minőségének, elhelyezésének, pedagógiai szempontú bemutatása, értékelése,
* saját készítésű eszközök elérhetősége a csoportban,
* funkciósarkok kialakításának jellemzői.

**Családi háttér jellemzői:**

* a család szerkezete, szociokulturális környezetének jellemzői,
* szabályrendszer a család és a kisgyermek életében,
* a bölcsődei napirendhez való alkalmazkodás jellemzői a gyermek és a családja vonatkozásában.

**Egyéni szükségletek, szokások:**

* gondozási műveletek során a gyermekek egyéni szükségletei, fejlettségi szintje,
* önállósági törekvések jellemzői,
* egyéni szokások, megnyilatkozások.

**Társas kapcsolat jellemzői:**

* a felnőtt – gyermek kapcsolat jellemzői,
* gyermekek közötti társkapcsolatok bemutatása (kapcsolati háló a saját megfigyelés szociometriai felmérés alapján),
* konfliktusok, agresszió megjelenése a csoportban, társkapcsolatokban.

**Játéktevékenység jellemzői:**

* játéktevékenységhez kapcsolódó kisgyermeknevelői jelenlét formája, részvételének gyakorisága pedagógiai tervező munkájának jellemzője,
* a csoportra jellemző játéktevékenység formák, megjelenésének gyakorisága, fajtája társas kapcsolatokra történő hatás bemutatása,
* a kisgyermeknevelő szerepe, jelenléte a csoportban.

**Összegző gondolatok:**

* a csoport jellemzői, fejlesztendő területek tükrében,
* a kisgyermeknevelőnek az adott csoporthoz kapcsolódó pedagógiai célja és az ezekhez kapcsolódó módszerek alkalmazása.

# Egy kisgyermek fejlődési folyamata – a fejlődés támogatásának bemutatása

A dokumentumban egy kisgyermek fejlődési folyamatát kell bemutatni a csoportnapló bejegyzéseire, személyes megfigyelési tapasztalatokra építve. Az elemzéshez, összegzéshez segítséget nyújt a gyermek fejlődéséről vezetett dokumentáció módszertani útmutatójának erre vonatkozó fejezete.

*Ajánlott szempontok a dokumentum elkészítéséhez*

* 1. **Bevezetés**

Néhány gondolatban szükséges összegezni a gyermek születésétől a bölcsődébe kerülésig történő fontosabb fejlődési eseményeket, családi körülményeket.

A gyermek neve (fiktív név)

Életkora:

A bölcsődei ellátás kezdete:

* 1. **A gyermek fejlődésének bemutatása**

|  |  |
| --- | --- |
| Testi képességek, mozgás | |
| 6 hónappal korábbi jellemzők | jelenlegi jellemzők |
|  |  |
| Emocionális megnyilvánulások | |
| 6 hónappal korábbi jellemzők | jelenlegi jellemzők |
|  |  |
| Kognitív képességek | |
| 6 hónappal korábbi jellemzők | jelenlegi jellemzők |
|  |  |
| Kommunikációs képességek | |
| 6 hónappal korábbi jellemzők | jelenlegi jellemzők |
|  |  |
| Játéktevékenység | |
| 6 hónappal korábbi jellemzők | jelenlegi jellemzők |
|  |  |
| Szociális készségek | |
| 6 hónappal korábbi jellemzők | jelenlegi jellemzők |
|  |  |

* 1. **Összegzés**

A gyermek 6 hónappal korábbi és a jelenlegi jellemzőire alapozva, a különböző területek mentén történő, fejlődést segítő pedagógiai tevékenység bemutatása. Az adott gyermek fejlődéséhez kitűzött célok és módszerek, eszközök alkalmazása.

# Családlátogatás módszertana

A dokumentumban a családlátogatás megvalósítását és annak tapasztalatait szükséges bemutatni.

*Ajánlott szempontok a dokumentum elkészítéséhez*

* 1. **Alapadatok**

A gyermek neve (fiktív név), életkora:

A beszoktatás kezdő időpontja:

A családlátogatás időpontja:

A családlátogatás időtartama:

A családlátogatáson résztvevők szakemberek:

A családlátogatáson résztvevő családtagok:

* 1. **A látogatás előkészítése:**
* a tervezés, előkészítés, időpont egyeztetés jellemzői,
* a családlátogatásra való felkészülés szakmai, pedagógiai szempontjai,
* a gyermek számára készített ajándék pedagógiai motivációja.

**4.3.** **A látogatás menetének és a közben szerzett tapasztalatoknak a bemutatása**

**Környezeti jellemzők:**

* az otthoni tárgyi környezet jellemzői,
* a gyermek játékeszközeinek, játszóhelyének bemutatása,
* a gyermek alvó helyének jellemzői.

**Család jellemzői:**

* családszerkezet jellemzői (teljes család, egyedülálló szülő stb.),
* szülők nevelői szemléletéről szerzett benyomások, tapasztalatok bemutatása (demokratikus, megengedő, hideg-korlátozó stb.),
* a szülők részéről felmerülő kérdések, témák, aggodalmak megjelenítése,
* a szülők reakciója, viselkedése a kisgyermeknevelővel szemben a látogatás kezdetén és a látogatás végén,
* szülői megnyilatkozások, kérdések a látogatás során, kisgyermeknevelői válaszok.

**A gyermek fejlődésének jellemzői:**

* a fejlődési naplóban található fejlődési területek alapján történő megfigyelési szempontok szerinti jellemzők rögzítése,
* a kisgyermeknevelő által irányított beszélgetés során a gyermek életéről szokásairól, szülők által elmondott viselkedésének jellemzőiről kapott információk bemutatása.

**Kisgyermeknevelő pedagógiai munkája a látogatás során:**

* tájékoztatás tartalma,
* a beszoktatás megkönnyítéshez adott pedagógiai segítség,
* javaslatainak, kommunikációs eszközeinek jellemzői, főbb elemei.

# A játék tervezésének módszertana

A bölcsődei játéktevékenység szervezésében a tudatos pedagógiai tervezés nagy jelentőséggel bír.  A kisgyermeknevelők éves nevelői tervükben meghatározzák a pedagógiai munka sarokpontjait, majd ehhez kapcsolódva tervezik meg tematikusan a tevékenységeket, kezdeményezéseket. A tervezés helye az éves kisgyermeknevelői terv és a csoportnapló.

A tapasztalatszerzést, a spontaneitásra, gyermek érdeklődésére épülő szabad játékot, önkifejezést támogató kezdeményezések témája sokféle lehet. Jeles napok, új alkotó technika megismertetése, ismeretnyújtás stb.  Fő szempont, hogy nem a gyermek tevékenységét kell leírni, hanem mindazokat az elképzeléseket, módszereket, szervezési feladatokat, amelyek segítségével a tervezett tevékenységet meg lehet valósítani. A tevékenység tervezése nem jelenthet kötelező foglalkoztatást, mert nem maga az eredmény a fontos, hanem az alkotás, az “én csinálom” élményének megteremtése.  A következő minta ezeknek a szempontoknak az érvényesítését támogatja.

**Tevékenységterv - minta**

|  |  |
| --- | --- |
| **Kisgyermeknevelő neve:** | |
| **Csoport neve:** | |
| **Gyermekek életkora (legfiatalabb – legidősebb):** | |
| **Tevékenység kezdeményezés időpontja:** | |
| **A tevékenység kezdeményezés célja: (milyen fejlődési területekre van támogató hatással: (például:** Megismerési, fejlődési, fejlesztési, spontán érést támogató, szociális, mozgás- vagy zene örömének, szépségének felfedezése; tapasztalatszerzés, gyakorlás stb.) | |
| **A tevékenységhez kapcsolódó előzmények** | a gyermekek korábbi tevékenységéhez kapcsolás lehetősége, beszélgetés, emlékképek felidézése stb. |
| **A tevékenység témája** |  |
| **A tevékenység tartalma** | A tervezett kezdeményezés rövid vázlata. Hogyan kívánja a kisgyermeknevelő a gyermekeket a tevékenységbe bevonni, milyen figyelemfelkeltő, motiváló eszközöket kíván használni, technika bemutatása, hogyan tervezi a tevékenység lezárását. |
| **Kapcsolódás más területekkel** | társkapcsolatok fejlődése, család- bölcsőde kapcsolata stb. |
| **Alkalmazott módszerek** | szemléltetés, magyarázat, bemutatás, játékszituációból indított motiválás, játék légkör megteremtése stb. |
| **Eszközök** | felhasznált anyagok felsorolása |
| **A tevékenység lezárása** | átvezetés, elpakolás, rendrakás stb. |
| **Alkotó tevékenység esetén az alkotások megőrzésének módja, családok felé való bemutatás tervezett lehetőségei** | száradás, bekeretezés, faliújság, kiállítás stb. |

**Felhasznált források:**

A felhasznált irodalom felsorolása, szakszerű hivatkozással

**Mellékletek:**

* sablonok, minták csatolása a gyermekeknek szánt formátumban,
* elkészült alkotásról fotó a személyiségi jogok tiszteletben tartásával.

# Az Alapprogram szerepe, hatása a bölcsődei nevelőmunkára – sablon

Az adott dokumentum elkészítésével a kisgyermeknevelő bemutatja, hogy gondozó-nevelőmunkájában, hogyan, milyen módon jelennek meg, érvényesülnek az alapelvek, szakmai követelmények.

Fontos hangsúlyozni, hogy a kisgyermeknevelőnek mindezt saját tapasztalataira épülő gyakorlati példákon keresztül kell megtennie. Az alapelvek felsorolása nem elegendő, mert nem ad objektívan értékelhető képet a pedagógus tevékenységéről, szemléletéről.

*Javasolt szempontok a dokumentum elkészítéshez*

**6.1. A család rendszerszemléletű megközelítése**

* a család, mint rendszer működésének feltérképezése,
* a családi nevelés támogatásának, szülői kompetencia erősítésének lehetőségei a bölcsődei mindennapokban,
* a kisgyermeknevelő családokkal kapcsolatos pedagógiai munkájának hatása,
* módszerek alkalmazásának leírása a pozitív változás érdekében,
* kisgyermeknevelő pedagógiai célja, feladatai, módszere a családi nevelés erősítése tekintetében.

**6.2. A koragyermekkori intervenciós szemlélet**

* kisgyermeknevelő pedagógiai célja, feladatai, módszere a gyermek fejlődésének támogatása érdekében,
* a differenciált bánásmód alkalmazása, célzott segítség formái megkésett fejlődés esetén,
* családok komplex támogatásának jelentősége,
* intézményen belül és társ intézményekkel szakmai együttműködés a kisgyermek támogatására.

**6.3. A családi nevelés elsődlegességnek a színtere**

* családi hagyományok értékek tiszteletben tartása, elfogadásának módja,
* a szülő- gyermek érzelmi kapcsolatának az erősítése a bölcsődei színtéren,
* családban előforduló váratlan események (betegség, testvér születése, válás, költözés, új munkahely stb.) gyermekre kiható nehézségei feldolgozási folyamatának a megsegítése.

**6.4. A kisgyermeki személyiség tisztelete**

* a gyermekcsoportban a gyermekek egyéni fejlődésbeli és személyiségbeli különbözőségek bemutatása,
* a különböző személyiségű, és érdeklődésű gyermekekhez kapcsolódó kisgyermeknevelői feladatok,
* napi tevékenységek kapcsán, a csoport egészére, de az egyéni igényeknek megfelelően tervezett pedagógiai munka,
* kisgyermeknevelő pedagógiai célja, feladatai, módszere a gyermekek személyiségének a kibontakoztatására, tekintettel a kulturális, etnikai, vallási, nyelvi, szociális, illetve a fejlődésbeli különbözőségekre alkalmas légkör kialakítására.

**6.5. A kisgyermeknevelő személyiségnek meghatározó szerepe**

* szakemberként jellemezze kisgyermeknevelői attitűdjét,
* gyermekekkel való kapcsolatának jellemzőit fogalmazza meg,
* kisgyermeknevelőként modell a gyermek számára jellemezze a kommunikációját, érzelmi reakcióit, kapcsolatkezelési eszközeit,
* napi munkájához - ahhoz, hogy örömforrás legyen a gyermekek és saját maga számára, - a feltöltődéshez használt módszere,
* a kisgyermeknevelői tevékenységhez kapcsolódóan személyiségének a fejlesztésére, kitűzött célok megvalósításához társított, tervei, módszerei.

**6.6. A biztonság és stabilitás megteremtése**

* a csoportra tervezett harmonikusan kialakított napirend szerepe a kisgyermek mindennapjaiban, egyéni szükségletek igények kielégítésének formái,
* a beszoktatás során az elveszett bizalom újraépítése és a bölcsődei élet folyamatában, az empátia, az elfogadás, a pozitív odafordulás hitelesség megjelenési formái a kisgyermeknevelő munkájában,
* a kisgyermeknevelő a biztonság és stabilitás megteremtésében végzett részletezett pedagógiai munkája.

**6.7. Fokozatosság megvalósítása**

* kisgyermeknevelői feladatok a fokozatosság érvényesítésében a bölcsődei nevelés-gondozás valamennyi területén,
* a fokozatosság alkalmazásának eredményeként megfigyelhető változás egyéni és csoportszinten,
* a kisgyermeknevelő pedagógiai munkájának módszerei a fokozatosság elvének érvényesítésében.

**6.8. Egyéni bánásmód érvényesítése**

* a nevelési-gondozási tevékenységekben a gyermek saját fejlődési ritmusának megfelelő segítő, támogató, bátorító tevékenység megjelenési formája módja, kisgyermeknevelő pedagógiai munkájában,
* a kisgyermek önálló kezdeményezéseinek a támogatása, megjelenési formája a csoportban.

**6.9. Gondozási helyzetek kiemelt jelentősége**

* gondozás közben a kisgyermeknevelő a gyermekkel kialakított bánásmódban testi és pszichés szükséglet mellett a kisgyermek megtapasztalja a komfortérzést, a biztonságot, az önállósági törekvései teret kapnak a gondozásban rejlő nevelési tevékenységet, módszereit, célját,
* a kisgyermek együttműködési készsége fejlesztésének támogatási, módjai, lehetőségei.

**6.10. A gyermeki kompetenciakésztetés támogatása**

* a kognitív, érzelmi és társas kompetenciák fejlődésének támogatásának formái, megjelenése a pedagógiai munkájában,
* az egyes gyermekek egyéni belső programjához igazított nevelés a kompetenciák formálódásában,
* motiváció, pozitív megerősítés szerepe a személyiségfejlődés támogatására.

**Szabadon választható dokumentumok**

# Családi program a bölcsődében

Ebben a dokumentumban a családi programot, mint a család-bölcsőde kapcsolatát, szülői kompetenciát erősítő módszert szükséges értelmezni, bemutatni, kiemelve ebben a pedagógus szerepét, pedagógiai munkáját.  A dokumentum tartalma csak ennek a szempontnak az érvényesülése, megléte esetén értékelhető.

Ajánlott szempontok a dokumentum elkészítéséhez:

* Bevezetés, a témaválasztás indoklása
* A program témája
* A program célja
* A családi program kapcsolódása a bölcsőde szakmai programjának célkitűzéseihez
* A Résztvevők körének bemutatása
* A programhoz kapcsolódó feladatokban való részvétel leírása, saját szerep fókusszal
* A megvalósult program rövid összegzése

# Szülőcsoportos beszélgetés szerepe és jelentősége a pedagógiai munkában

A szülőcsoportos beszélgetés olyan tematikus beszélgetés, amelynek keretében egy adott gyermeknevelési nehézség esetén megoldási alternatívákat nyújtanak egymásnak a résztvevők. Nem azonos a szülői értekezlettel, mert nem frontális tájékoztatás és nem tanácsadás a szülőknek.

A beszélgetés során egy, a szülők által választott, őket foglalkoztató téma feldolgozására kerül sor. A kisgyermeknevelő, a beszélgetés folyamatában pozitív visszacsatolással erősíti meg a helyes - szülők által közreadott - nevelési módszereket, a rossz megoldást nem minősíti, hanem a helyes irányba mutató kérdéseket tesz fel, jó példákkal motivál, magyarázatot ad. A dokumentumban egy saját tapasztalatra épülő szülőcsoportos beszélgetés menetét kell tényszerűen leírni, az alábbi szakmai elvekre építve.

*Ajánlott szempontok a dokumentum elkészítéséhez.*

1. Célmeghatározás
2. Munkamegosztás, feladatok, határidők felosztása és meghatározása a szülőcsoportos beszélgetés levezetői között
3. A helyszín és a tárgyi feltételek előkészítése
4. Szülők fogadása, szabályok kialakításának módszerei
5. Hangulatteremtés eszközei, módszerei
6. Résztvevők száma, résztvevői kör rövid meghatározása -
7. A választott téma feldolgozásának bemutatása
8. Adminisztrációs teendők
9. Összegzés

Reflektálás a szülőcsoportos beszélgetés megvalósításáról és abban a pedagógus szerepéről.

# Esetleírás

Egy saját csoportban tapasztalt pedagógiai probléma megoldásának bemutatása, kiemelve a kisgyermeknevelő szerepét, a megoldásban alkalmazott nevelői módszereket.

*Ajánlott szempontok a dokumentum elkészítéshez:*

1. Alapvető adatok a gyermekről

* Név (fiktív)
* Születési idő

1. Életkörülmények, előzmények
2. Jelenlegi helyzetkép

* Gyermek jellemzése

1. Az intézmény rövid bemutatása
2. A problémahelyzet bemutatása

* Problémafelvetés: a gyermek megismerését indokló körülmények, célmeghatározás
* A gyermek megismeréséhez alkalmazott módszerek
* Eredmények, megállapítások (az alkalmazott módszerek alapján nyert adatok bemutatása)
* Összegző pedagógiai vélemény

1. A nyert adatok alapján tervezett pedagógiai beavatkozások

* Az eset kezelésébe bevont más szereplők
* Esetkezelést befolyásoló külső és belső tényezők (ha voltak)

1. Az eredmények elemzése, értékelése
2. Összegzés, további szakmai lépések tervezése (ha még folyamatban lévő eset)
3. Szakmai reflexiók és önreflexió egy konkrét esethez kapcsolódóan

# Gyermekcsoport éves kisgyermeknevelői terve

A gyermekcsoport éves kisgyermeknevelői tervében a kisgyermeknevelők megtervezik az adott nevelési év pedagógiai munkáját (tematikus terv). Megfogalmazzák azt, hogy az adott nevelési évben milyen célokat tűznek ki, és azok megvalósításához milyen módszereket, eszközöket választanak. Mindezek mellett az Alapprogram elveire, követelményeire épülve, az évszakok változásának tükrében ismeretbővítés, gazdag tapasztalatszerzési lehetőség biztosítása, a spontán érés támogatása is megjelenik a kisgyermeknevelői tervben. Az ezekhez a területekhez kapcsolódó tevékenységtervezetek a kisgyermeknevelői terv mellékletei.

A dokumentumban az éves kisgyermeknevelői terv elemeit, célkitűzéseit kell bemutatni.

A kisgyermeknevelői terv elkészítéséhez kapcsolódó szempontok:

* a csoport várható létszáma összetétele (az újonnan érkező gyermekek neme, kora, létszáma, sajátos nevelési igényű, hátrányos helyzetű kisgyermek érkezése a csoportba),
* a gyermekek egyéni igényei, szükségletei, előzetes ismeretei,
* Alapprogramra, szakmai programra épülő aktuális célkitűzések.

Tartalmi sablon:

|  |  |  |  |  |  |  |
| --- | --- | --- | --- | --- | --- | --- |
|  | **tervezett feladat**  (pedagógiai tevékenység) | **tervezett feladat szakmai tartalma**  (módszerek, eszközök, témákhoz kapcsolódó tervek) | **pedagógiai célok**  (spontán érés támogatása, kiemelt fejlesztési terület meghatározása | **családoknak szóló program** | **dátum** | **felelősök** |
| **szeptember** |  |  |  |  |  |  |
|  | Bölcsődekóstolgató |  |  |  |  |  |
|  | Szülői értekezlet (tájékoztató) | Felkészülés, szerepek tisztázása   |  | | --- | |  | | Bölcsőde működésével kapcsolatos információk, átadása. |  |  |  |
|  | Beszoktatás | Időpontok meghatározása, egyeztetése a szülőkkel  Jelek egyeztetése, fektetési és ültetési rend | Szülővel történő együttműködés - a gyermek alkalmazkodását figyelembevéve. |  |  |  |
|  | Gondozási sorrend | Tervezés a beszoktatás folyamatában, gyermekek életkora alapján | Biztonságérzet kialakítása a gyermekben. |  |  |  |
|  | Családlátogatás tervezése | Időpontok egyeztetése | Család és a gyermek megismeréséhez, szempontrendszer kidolgozása. Ajándék készítése. |  |  |  |
|  | Napirend elkészítése | Tervezés a csoport korösszetételének megfelelően, évszakhoz igazodva stb. | A lehető legtöbb játékidő biztosítása, levegőzés tervezése. |  |  |  |
|  | Havi csoportmegbeszélés |  |  |  |  |  |
|  | Témák a tapasztalatszerzéshez |  | Őszi termésekkel ismerkedés, gyűjtögetés, válogatás. |  |  |  |
| **Október** |  |  |  |  |  |  |
|  | Játék-készlet átvizsgálása, esetleg játékcsere | Funkció sarkok kialakítása | Saját készítésű játék, funkciójáték elhelyezése, a fejlesztés érdekében. |  |  |  |
|  | Csoportszoba dekorációjának tervezése, aktualizálása | Tálak, kosarak, termések kihelyezése | Ősz szimbólumainak a megjelenítse. |  |  |  |
|  | Havi csoportmegbeszélés |  |  |  |  |  |
|  | Témák a tapasztalatszerzéshez |  | Ismerkedés az alkotó tevékenység eszközeivel, az ősz színeivel |  |  |  |

|  |  |  |  |  |  |  |
| --- | --- | --- | --- | --- | --- | --- |
| **November** |  |  |  |  |  |  |
|  | Szülőcsoportos beszélgetés szervezése | Ötletbörze, megszervezése | Csoport nevelési kérdéseihez igazodó téma kijelölése a felméréshez. | családi nap |  |  |
|  | Gondozási sorrend felülvizsgálata | Felülvizsgálat a gyermekek alkalmazkodása, önállóság fejlődésének a figyelembevételével szoktatási időszak vége felé | Egyéni bánásmód alkalmazása a fejlődés tükrében. |  |  |  |
|  | Havi csoportmegbeszélés |  |  |  |  |  |
|  | Témák a tapasztalatszerzéshez | Ünnepkörhöz kapcsolódó téma meghatározása | Hagyományok megismertetése. |  |  |  |

# Spontán érés támogatásának lehetőségei a gyermekcsoportban

A spontán érés támogatása egy olyan tudatos, pedagógiai tevékenység, mely alkalmazásával a kisgyermek spontán érése során fejlődésnek indult képességei és készségei kibontakoztatásához a kisgyermeknevelő a legoptimálisabb tárgyi és pszichés feltételeket teremti meg.

A dokumentumban ezt a pedagógiai tevékenységet kell bemutatni.

A feltöltés feltételei:

* a dokumentum szakmai tartalma saját csoportban szerzett tapasztalatokra épül,
* a megállapítások saját tapasztalatra épülő példákkal alátámasztottak,
* a dokumentum tartalmában nem mond ellent az Alapprogramban foglaltaknak.

*Ajánlott szempontok a dokumentum elkészítéséhez:*

* anamnézis,
* a sérülés típusának megfelelő szakértői vélemény tartalmának rövid bemutatása,
* családi háttér jellemzői,
* a gyermek jelen állapotának (szociabilitás, mozgás, beszéd, önkiszolgálás, kognitív képességek) bemutatása,
* a leírtak alapján a fejlesztendő terület meghatározása,
* alkalmazott feladatok, módszerek, eszközök ismertetése,
* szülők, társkisgyermeknevelő, segítő szakemberek szerepe, velük való együttműködés.

# Digitális eszközhasználat lehetőségei a bölcsődében – sablon

A digitális eszközök alkalmazása sokféleképpen támogathatja a kisgyermeknevelő ismeretátadó stratégiáját, azonban a bölcsődés korosztály életkori sajátosságai miatt használatuk tudatos és átgondolt pedagógiai munkát igényel. Ügyelni kell arra, hogy ne az eszközön legyen a hangsúly, hanem a pedagógiai tartalom domináljon. A tapasztalatszerzés gazdagítása céljából jól használható a tablet, audio-eszközként a CD-lejátszó, vizuális eszközként a projektor.

A digitális eszközök, módszerek használata megjelenhet

* a szakmai fejlődést elősegítő digitális források keresésében, például: különböző sablonok, minták, valamint a tevékenységhez kapcsolódó szakirodalmi források, irodalmi, zenei alkotások gyűjtésében,
* különféle digitális kommunikációs csatornák és eszközök használatában és alkalmazásában, a kommunikációs céltól és kontextustól függően a szervezeten belül és azon túl, például:
* a szülők egyéni tájékoztatása,
* kommunikáció a pedagógiai projekthez kapcsolódó harmadik féllel,
* kommunikáció az intézmény weboldalán az intézményi platformokon vagy kommunikációs szolgáltatásokon keresztül,
* az intézmény weboldalához történő tartalmi hozzájárulásban,
* digitális prezentáció intézményi célokra történő készítésében,
* online képzési lehetőségek használatában,
* irodai szoftverek használatában kérdőívek, szakmai dokumentumok elkészítésében,
* a játék-készítés folyamatában.

Ezen szempontok alapján javasolt egy olyan tevékenység megvalósulását leírni, amely során a kisgyermeknevelő különböző formában használta a digitális eszközöket pedagógiai munkájában.

**A feltöltés feltételei:**

* a digitális eszköz, módszer alkalmazása bölcsődei pedagógiai tevékenységhez kapcsolódik,
* a felhasznált vagy elkészített digitális tartalom nyilvánosan letölthető.

**Korcsoport:**

**A tevékenység ideje:**

**A tevékenység helye:**

**A tevékenység formája:**

**A tevékenység témája:**

**Integrált nevelési területek:**

(anyanyelvi, irodalmi, művészeti nevelés stb.)

**A tevékenység előzményei:**

**A tevékenység típusa:**

(új tapasztalatot szerző, gyakorló; alkalmazó, ismétlő; rendszerező, kombinált)

**A tevékenység módszerei:**

(szemléltetés, bemutatás, magyarázat, beszélgetés, megfigyeltetés, ellenőrzés, értékelés, gyakorlás, közös tevékenység)

**A tevékenység eszközei:**

**A projekt bemutatása**

* Projektcélok
* Tervezés szakasza
  + az előkészítés, szakmai egyeztetés, feladatok elosztásának menete,
  + a pedagógus konkrét feladatai a projektben,
  + a tevékenységekhez kapcsolódó digitális eszközhasználat céljának, formájának, tevékenységeknek a bemutatása (például okos telefon, link- megosztás csoportban, különböző alkalmazások, platformok, stb.).
* Eredményesség/döntések indokoltsága
* Megvalósítás szakasza
  + szülők bevonása, tájékoztatása,
  + csoportszoba tárgyi környezetének kialakítása,
  + a projekt rövid leírása.
* Célok megvalósulásának értékelése

**Felhasznált források:**

**Mellékletek (alkotások, pillanatképek stb.):**

# Környezeti nevelés a bölcsődében – sablon

A fenntarthatóság, környezeti nevelés hangsúlyos társadalmi elvárás. Elemeiből több beépíthető a bölcsődei mindennapokba a szemléletformálás szintjén.

A dokumentumban olyan pedagógiai munkát kell bemutatni, amelyben a kisgyermeknevelő példamutatásával, eszközkészletével, tapasztalatszerzési lehetőségek a biztosítása révén a gyermekek saját élményekre épülő ismeretet szerezhetnek a természeti jelenségekről, a környezet szépségéről és annak megóvásáról.

**Tevékenység témája**:

**Kisgyermeknevelő neve:**

**Gyermek csoport kora, összetétele:**

**Környezeti nevelés célja az adott témában:**

**Környezeti nevelés feladata az adott témában:**

* információ bővítés,
* beszédkészség fejlesztése,
* közösségi élmény, együtt játszás örömének megteremtése,
* digitális eszköz használata,
* művészeti nevelés, mondóka, mese vers alkalmazása.

1. **Tervezés szakasza:**

* képeskönyvek, leporellók előkészítése,
* kirakós, párosító játékok, vagy saját készítésű játék elkészítése,
* online források kutatása,
* szülők bevonása gyűjtőmunkába.

1. **Megvalósulás szakasza:**

* Megvalósult terv konkrét leírása.

1. **Összegzés:**

* Milyennek értékeli a tervezett tevékenységet?
* A kitűzött cél, hogyan valósult meg?
* Mennyire voltak aktívak a gyermekek?
* Mi keltette fel leginkább a kíváncsiságukat?
* A gyermekek játékához hogyan tudta beilleszteni a tervét?
* Milyen ismereteket tudott átadni?
* Saját készítésű játék során használt-e újrahasznosítható eszközt?
* A begyűjtött képeket mire, és milyen formában használta föl?

# Saját készítésű játékeszköz a gyermekcsoportban

A dokumentumban be kell mutatni egy saját készítésű játékeszköz tervezésének, kivitelezésének folyamatát, funkciójának hasznosságát a gyermek játéktevékenységéhez kapcsolódva. A fázisfolyamatokról és a kész játékról is képet kell csatolni.

*Ajánlott szempontok a dokumentum elkészítéséhez:*

* elkészített eszköz megnevezése,
* gyermekcsoport életkor szerinti megoszlása (akiknek a játékeszközt tervezte),
* az eszköz tervezésének célja (Milyen pedagógiai gondolatmenet késztette arra, hogy megalkossa a kisgyermekek számára, vagy családi program gazdagításához a játékot?),
* a játékeszköz funkciója (mire és hogyan használható),
* a tervezés folyamata: (ötletgyűjtés, forráskeresés, választás szempontjai stb.),
* az anyagszükséglet (újrahasznosított eszköz, környezetben előforduló természetes anyag),
* a megvalósítás menete: (anyagszükséglet, készítés lépései),
* az elkészített játék használatba helyezése (elhelyezés, játékba vonás, kínálás stb.),
* összegzés (gyermekek, szülők, kollégák reakciója),
* önreflexió (célok megvalósítása, eredményesség, fejlesztendő terület stb.).

**Felhasznált irodalom**